b"\n_START_ARTICLE_\n152 mm savaeig\xc4\x97 haubica patranka vz.77 Dana\n_START_SECTION_\nIstorija\n_START_PARAGRAPH_\nDANA buvo konstruojama 8-tojo de\xc5\xa1imtme\xc4\x8dio pirmoje pus\xc4\x97je kompanijoje Kon\xc5\xa1trukta Tren\xc4\x8d\xc3\xadn. Savaeig\xc4\x97 tur\xc4\x97jo tapti vietiniu netiesiogin\xc4\x97s ugnies ginklu, kad nereikt\xc5\xb3 pirkti TSRS gamybos savaeigi\xc5\xb3 2S3 Akacija. 1976\xc2\xa0m. konstravimo darbai buvo baigti ir gamyba perduota valstybinei \xc4\xafmonei \xe2\x80\x9eZavody tazkeho strojarstva-Dubnica\xe2\x80\x9c (ZTS-Dubnica) Dubnicos prie Vaho mieste._NEWLINE_1977\xc2\xa0m. savaeig\xc4\x97 DANA buvo priimta \xc4\xaf \xc4\x8cekoslovakijos armijos ginkluot\xc4\x99. V\xc4\x97liau buvo priimta ir \xc4\xaf Lenkijos kariuomen\xc4\x97s artilerijos dalini\xc5\xb3 ginkluot\xc4\x99. 1994\xc2\xa0m. buvo pagaminta vir\xc5\xa1 750 \xc5\xa1i\xc5\xb3 savaeigi\xc5\xb3._NEWLINE_Savaeig\xc4\x97 DANA buvo eksportuojama \xc4\xaf Libij\xc4\x85 ir Lenkij\xc4\x85. \xc5\xa0iek tiek j\xc5\xb3 turi kai kurios Nepriklausom\xc5\xb3 valstybi\xc5\xb3 sandraugos \xc5\xa1alys, Gruzija. 2008\xc2\xa0m. Danas prie\xc5\xa1 Rusijos kariuomen\xc4\x99 panaudojo Gruzijos kariuomen\xc4\x97; tris tokias savaeiges pa\xc4\x97m\xc4\x97 puolanti Rusijos kariuomen\xc4\x97.\n_START_SECTION_\nKonstrukcija\n_START_PARAGRAPH_\nSavaeig\xc4\x97s baze tapo ketura\xc5\xa1is automobilis Tatra T815 (rat\xc5\xb3 formul\xc4\x97 8\xc3\x978)._NEWLINE_DANA neturi giroskopin\xc4\x97s ar kitokios nepriklausomo automatinio kreipimo (taikymo) sistemos, tad taikytojas, pasinaudodamas panorama su horizontali\xc4\x85ja skale, nukreipia vamzd\xc4\xaf reikiama kryptimi horizontalioje plok\xc5\xa1tumoje, pasinaudodamas taikymosi ta\xc5\xa1kais. Tai rei\xc5\xa1kia, kad nutaikant DANA patrank\xc4\x85 reikia papildom\xc5\xb3 \xc4\xaftais\xc5\xb3. Paprastai ugnies pozicijas tokioms artilerijos sistemoms parengia i\xc5\xa1 anksto._NEWLINE__NEWLINE_Nutaik\xc4\x99s vamzd\xc4\xaf horizontaliai, taikytojas nukreipia vamzd\xc4\xaf reikiamu pakilimo kampu._NEWLINE_DANA konstrukciniu po\xc5\xbei\xc5\xabriu ypatinga tuo, kad automatinis u\xc5\xbetaisytuvas u\xc5\xbetaiso patrank\xc4\x85 sviediniu bei \xc5\xa1aunamuoju u\xc5\xbetaisu esant bet kokiam vamzd\xc5\xbeio pak\xc4\x97limo kampui. Dabar tai laikoma standartu, bet DANA gamybos prad\xc5\xbeioje tai buvo inovacija.\n_START_SECTION_\n152 mm ShKH MODAN vz.77/99\n_START_PARAGRAPH_\nShKH MODAN yra Slovakijoje patobulintas DANA variantas su didesniu \xc5\xa1\xc5\xabvio nuotoliu, didesniu taiklumu ir \xc5\xa1audymo sparta. \xc5\xa0is savaeig\xc4\x97s modelis pasi\xc5\xbeymi nauja valdymo sistema, kuri didina kovin\xc4\xaf efektyvum\xc4\x85 ir leido suma\xc5\xbeinti ekipa\xc5\xbeo dyd\xc4\xaf iki 4 \xc5\xbemoni\xc5\xb3 (buvo 5).\n_START_SECTION_\n155 mm ShKH M2000 Zuzana\n_START_PARAGRAPH_\nSlovak\xc5\xb3 modelis ShKH Zuzana turi 155 mm patrank\xc4\x85 (ilgis 45 kalibrai), kuri ne tik didesnio kalibro, bet ir atitinka NATO standartus. \xc4\xae Slovakijos armijos ginkluot\xc4\x99 priimtas 1998 m., armija dabar turi 16 toki\xc5\xb3 savaeigi\xc5\xb3, planuojama \xc4\xafsigyti daugiau._NEWLINE_Versija M2000G yra skirta Kipro nacionalinei gvardijai, turi skirting\xc4\x85 ry\xc5\xa1i\xc5\xb3 \xc4\xafrang\xc4\x85. Turi 76 mm d\xc5\xabminius granatsvaid\xc5\xbeius bei MG3 7,62 mm kulkosvaid\xc5\xbeius (vietoj 12,7 mm NSVT). Kipre imta naudoti 2001 m.\n_START_SECTION_\n155 mm ShKH A40 Himalaya\n_START_PARAGRAPH_\nShKH Himalaya yra variantas su vik\xc5\xa1rine va\xc5\xbeiuokle, skirtas eksportui. Tai fakti\xc5\xa1kai variantas ShKH Zuzana su 155 mm patranka ginkluotu bok\xc5\xa1teliu ant tanko T-72 va\xc5\xbeiuokl\xc4\x97s su S1000 varikliu.\n_START_SECTION_\n155 mm ShKH Zuzana 2\n_START_PARAGRAPH_\nPrad\xc5\xbeioje vadintas Zuzana A1, v\xc4\x97liau - Zuzana XA-1. Tai patobulintas Zuzana variantas. Pirm\xc4\x85 kart\xc4\x85 pademonstruotas 2004 m. Ginkluotas 155 mm kalibro (vamzdis 52 kalibrai), bok\xc5\xa1telis perprojektuotas. Naudojamas variklis Tatra T3B-928.70 (330 kW galia).\n_START_SECTION_\nKovin\xc4\x97 istorija\n_START_PARAGRAPH_\nDANA naudojo Gruzijos kariuomen\xc4\x97 2008 m. Piet\xc5\xb3 Osetijos kare. Manoma, kad Rusijos aviacijos sm\xc5\xabgiai sunaikino 4-9 DANA's. Rusijos \xc5\xa1altiniai teigia, kad 3 Dana's Rusijos kariuomen\xc4\x97 pa\xc4\x97m\xc4\x97 kaip trof\xc4\x97j\xc5\xb3._NEWLINE_Lenkija \xc5\xa1ias savaeiges naudojo Afganistane."